CELEX: 31999R2377
Language: ro
Date: 1999-11-09
Title: Regulamentul (CE) nr. 2377/1999 al Comisiei din 9 noiembrie 1999 de stabilire a standardului de comercializare pentru sparanghel

03/Volumul 29
            
            
               RO
            
            
               Jurnalul Ofícial al Uniunii Europene
            
            
               202
            
         31999R2377
   
               L 287/6
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2377/1999 AL COMISIEI
   
   din 9 noiembrie 1999
   de stabilire a standardului de comercializare pentru sparanghel
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 1257/1999 (2), în special de articolul 2 alineatul (2),
   întrucât:
   
               (1)
            
            
               Sparanghelul figurează printre produsele enumerate în anexa I la Regulamentul (CE) nr. 2200/96 pentru care trebuie să se adopte standarde. Regulamentul (CEE) nr. 454/92 al Comisiei din 26 februarie 1992 de stabilire a standardelor de calitate pentru sparanghel (3), astfel cum a fost modificat ultima dată prin Regulamentul (CE) nr. 888/97 (4), este modificat în mai multe puncte. Pentru a se asigura claritatea juridică, Regulamentul (CEE) nr. 454/92 ar trebui abrogat, iar normele în cauză ar trebui reformulate. În acest scop și în interesul păstrării transparenței pe piața mondială, ar trebui să se țină seama de standardul pentru sparanghel recomandat de către Grupul de lucru pentru standardizarea produselor agricole perisabile și dezvoltarea calității al Comisiei Economice pentru Europa a Națiunilor Unite (UN/ECE).
            
         
               (2)
            
            
               Sistemul de dimensionare a sparanghelului ar trebui simplificat pentru a-l face compatibil cu evoluțiile înregistrate la nivelul condițiilor de producție și comercializare, în special în ceea ce privește vânzarea cu ridicata și cerințele consumatorilor. Această simplificare comportă eliminarea prevederilor ce stabilesc lungimea maximă pentru sparanghel, relaxarea condițiilor privind diametrul din tabelul de dimensiuni pentru sparanghel și reducerea la 3 mm a diametrului minim al sparanghelului verde și violet/verde. Aceste modificări vor permite comercializarea sparanghelului verde subțire și a sparanghelului „triguero” în aceleași condiții ca și celelalte soiuri de sparanghel.
            
         
               (3)
            
            
               Rezultatul aplicării acestor standarde ar trebui să fie eliminarea de pe piață a produselor de calitate nesatisfăcătoare, aducerea producției la nivelul cerințelor consumatorilor, facilitarea relațiilor comerciale bazate pe concurența loială și, prin aceasta, mărirea profitabilității producției.
            
         
               (4)
            
            
               Standardele sunt aplicabile în toate fazele comercializării. Transportul pe distanțe mari, depozitarea pentru o anumită perioadă de timp și diversele operațiuni de manipulare la care sunt supuse produsele pot provoca deteriorări cauzate de dezvoltarea biologică a produselor sau de perisabilitatea acestora. Trebuie să se țină seama de aceste deteriorări atunci când standardele se aplică în etapele de comercializare care urmează expedierii. Întrucât produsele din clasa „Extra” trebuie sortate și ambalate cu o grijă deosebită, în cazul acestora trebuie să se țină seama numai de lipsa prospețimii și de turgescență.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestiune pentru fructele și legumele proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare pentru sparanghelul care intră sub incidența codului NC 0709 20 00 este cel stabilit în anexă.
   Acest standard se aplică în toate etapele de comercializare, în condițiile stabilite de Regulamentul (CE) nr. 2200/96.
   Cu toate acestea, în etapele care urmează expedierii, produsele pot prezenta următoarele în raport cu prevederile standardului:
   
               —
            
            
               o ușoară lipsă de prospețime și turgescență;
            
         
               —
            
            
               pentru produsele încadrate în alte clase decât clasa „Extra”, ușoare deteriorări datorate dezvoltării lor și tendinței de a se altera.
            
         Articolul 2
   Regulamentul (CEE) nr. 454/92 se abrogă.
   Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
   Se aplică de la 1 ianuarie 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 160, 26.6.1999, p. 80.
   
      (3)  JO L 252, 27.2.1992, p. 29.
   
      (4)  JO L 126, 17.5.1997, p. 11.
   ANEXĂ
   STANDARD PENTRU SPARANGHEL
   I.   DEFINIȚIA PRODUSULUI
   Prezentul standard se aplică la lăstarii din soiurile (cultivari) cultivate din Asparagus officinalis L., care urmează să fie livrate consumatorului în stare proaspătă, sparanghelul pentru prelucrarea industrială fiind exclus.
   Lăstarii de sparanghel sunt clasificați în patru grupe în funcție de culoare:
   
               1.
            
            
               sparanghel alb;
            
         
               2.
            
            
               sparanghel violet, cu vârfuri de culoare între roz și violet sau purpuriu și o parte din lăstar de culoare albă;
            
         
               3.
            
            
               sparanghel violet/verde, o parte a acestuia având colorație violetă și verde;
            
         
               4.
            
            
               sparanghel verde cu vârfurile și cea mai mare parte a lăstarului de culoare verde.
            
         Acest standard nu se aplică sparanghelului verde și celui violet/verde cu diametrul mai mic de 3 mm și sparanghelului alb și celui violet cu diametrul mai mic de 8 mm, ambalate în mănunchiuri uniforme sau pachete unitare.
   II.   PREVEDERI PRIVIND CALITATEA
   Scopul acestui standard este definirea cerințelor de calitate pentru sparanghel după preparare și ambalare.
   A.   Cerințe minime
   În toate clasele, sub rezerva unor prevederi speciale pentru fiecare clasă și a toleranțelor permise, lăstarii trebuie să fie:
   
               —
            
            
               intacți;
            
         
               —
            
            
               sănătoși; se exclud produsele afectate de putrezire sau deteriorare care nu mai sunt corespunzătoare pentru consum;
            
         
               —
            
            
               fără vătămări provocate de spălarea necorespunzătoare (lăstarii au fost spălați, dar nu au fost înmuiați);
            
         
               —
            
            
               curați, practic lipsiți de orice materie străină vizibilă;
            
         
               —
            
            
               proaspeți ca aspect și cu miros proaspăt;
            
         
               —
            
            
               practic liberi de paraziți;
            
         
               —
            
            
               practic liberi de vătămări provocate de paraziți;
            
         
               —
            
            
               practic fără lovituri;
            
         
               —
            
            
               fără umezeală exterioară anormală, adică „uscați” adecvat în cazul în care au fost spălați sau răciți cu apă rece;
            
         
               —
            
            
               lipsiți de orice miros și/sau gust străin.
            
         Tăietura de la baza lăstarilor ar trebui să fie cât mai curată posibil.
   În plus, lăstarii nu trebuie să fie nici goi pe dinăuntru, despicați, cojiți, nici rupți. Cu toate acestea, micile crăpături apărute după recoltare sunt permise în cazul în care nu depășesc limitele specificate la IV A. „Toleranțe de calitate”.
   Starea sparanghelului trebuie să fie astfel încât:
   
               —
            
            
               să reziste la transport și manipulare și
            
         
               —
            
            
               să ajungă în stare satisfăcătoare la locul de destinație.
            
         B.   Clasificare
   Sparanghelul se împarte în cele trei clase definite mai jos:
   
               (i)
            
            
               
                  Clasa „Extra”
               
               Lăstarii din această clasă trebuie să fie de calitate superioară, foarte bine formați și practic drepți. Având în vedere caracteristicile normale ale grupei din care fac parte, vârfurile lor trebuie să fie foarte compacte.
               Pe lăstari sunt permise numai câteva urme foarte slabe de rugină, care pot fi îndepărtate de către consumator prin cojire normală.
               Pentru sparanghelul din grupa „alb”, vârfurile și lăstarii trebuie să fie albi; pe lăstari este permisă numai o tentă roz palid.
               Sparanghelul verde trebuie să fie în întregime verde.
               La lăstarii din această clasă nu este permisă nici o urmă de aspect lemnos.
               Tăietura de la baza lăstarilor trebuie să fie cât mai perpendiculară posibil. Cu toate acestea, pentru a îmbunătăți prezentarea, atunci când sparanghelul este împachetat în mănunchiuri, firele de sparanghel de la exterior pot fi ușor teșite, în cazul în care teșitura nu depășește 1 cm.
            
         
               (ii)
            
            
               
                  Clasa I
               
               Lăstarii din această clasă trebuie să fie de bună calitate și bine formați. Este permis ca aceștia să fie puțin curbați. Având în vedere caracteristicile normale ale grupei din care fac parte, vârfurile lor trebuie să fie compacte.
               Pe lăstari sunt permise urme slabe de rugină, care pot fi îndepărtate de către consumator prin cojire normală.
               Pentru sparanghelul din grupa „alb”, pe vârfuri și pe lăstari poate apărea o tentă roz palid.
               Sparanghelul verde trebuie să fie verde pe cel puțin 80 % din lungimea lui.
               Pentru sparanghelul din grupa „alb” nu sunt admiși lăstarii lemnoși. Pentru celelalte grupe este admis aspectul lemnos în partea inferioară, cu condiția ca acest aspect să dispară prin cojirea normală de către consumator.
               Tăietura de la baza lăstarilor trebuie să fie cât mai perpendiculară posibil.
            
         
               (iii)
            
            
               
                  Clasa II
               
               Această clasă cuprinde lăstarii care nu se califică pentru includere în clasele superioare, dar care satisfac cerințele minime specificate mai sus.
               Comparați cu lăstarii din clasa I, lăstarii din această clasă pot fi mai puțin bine formați, mai curbați și, având în vedere caracteristicile normale ale grupei din care fac parte, vârfurile lor pot fi ușor deschise.
               Sunt permise urme de rugină, care pot fi îndepărtate de către consumator prin cojire normală.
               Vârfurile sparanghelului „alb” pot avea o colorație care include o tentă verde.
               Vârfurile sparanghelului „violet” pot avea o tentă verde palid.
               Sparanghelul verde trebuie să fie verde pe cel puțin 60 % din lungimea lui.
               Lăstarii pot fi ușor lemnoși.
               Tăietura de la baza lăstarilor poate fi ușor oblică.
            
         III.   PREVEDERI PRIVIND CLASIFICAREA DUPĂ DIMENSIUNI
   Dimensiunea se stabilește în funcție de lungimea și diametrul lăstarului.
   A.   Dimensionarea după lungime
   Lungimea lăstarilor trebuie să fie:
   
               —
            
            
               de peste 17 cm pentru sparanghelul lung;
            
         
               —
            
            
               de 12 până la 17 cm pentru sparanghelul scurt;
            
         
               —
            
            
               de peste 12 cm pentru sparanghelul din clasa II aranjat, dar nu în mănunchiuri în ambalaj;
            
         
               —
            
            
               de sub 12 cm pentru vârfurile de sparanghel.
            
         Lungimea maximă permisă pentru sparanghelul alb și violet este de 22 cm, iar pentru sparanghelul violet/verde de 27 cm.
   Diferența maximă ca lungime a lăstarilor ambalați în mănunchiuri strâns legate nu trebuie să depășească 5 cm.
   B.   Dimensionarea după diametru
   Diametrul lăstarilor trebuie măsurat în punctul median al lungimii lor.
   Diametrul minim și dimensionarea trebuie să fie:
   Sparanghel alb și violet
   
               Clasa
            
            
               Diametrul minim
            
            
               Dimensionarea
            
         
               Extra
            
            
               12 mm
            
            
               Variație maximă de 8 mm între lăstarul cel mai subțire și lăstarul cel mai gros din același pachet sau din același mănunchi.
            
         
               I
            
            
               10 mm
            
            
               Variație maximă de 10 mm între lăstarul cel mai subțire și lăstarul cel mai gros din același pachet sau din același mănunchi.
            
         
               II
            
            
               8 mm
            
            
               Nici o prevedere privind uniformitatea.
            
         
      
   Sparanghel violet/verde și verde
   
               Clasa
            
            
               Diametrul minim
            
            
               Dimensionarea
            
         
               Extra și I
            
            
               3 mm
            
            
               Variație maximă de 8 mm între lăstarul cel mai subțire și lăstarul cel mai gros din același pachet sau din același mănunchi.
            
         
               II
            
            
               3 mm
            
            
               Nici o prevedere privind uniformitatea.
            
         IV.   PREVEDERI PRIVIND TOLERANȚELE
   Pentru produsele care nu satisfac cerințele clasei indicate la fiecare pachet, sunt permise următoarele toleranțe privind calitatea și dimensiunea:
   A.   Toleranțe de calitate
   
               (i)
            
            
               
                  Clasa „Extra”
               
               5 % din numărul sau greutatea lăstarilor care nu satisfac cerințele clasei, dar care se conformează cerințelor clasei I sau, în mod excepțional, care se încadrează în toleranțele pentru clasa respectivă sau care prezintă crăpături ușoare necicatrizate apărute după recoltare.
            
         
               (ii)
            
            
               
                  Clasa I
               
               10 % din numărul sau greutatea lăstarilor care nu satisfac cerințele clasei, dar care se conformează cerințelor clasei I sau, în mod excepțional, care se încadrează în toleranțele clasei respective sau care prezintă crăpături ușoare necicatrizate apărute după recoltare.
            
         
               (iii)
            
            
               
                  Clasa II
               
               10 % din numărul sau greutatea lăstarilor care nu satisfac nici cerințele clasei, nici cerințele minime, dar exclusiv lăstarii afectați de putrezire sau orice alte deteriorări care îi fac inadecvați pentru consum. Pe lângă procentul de 10 % menționat anterior, este permisă o toleranță suplimentară de 10 % din număr sau greutate pentru lăstarii goi pe dinăuntru sau care prezintă crăpături foarte ușoare datorate spălatului.
               În nici un caz nu se permite un procent mai mare de 15 % lăstari goi pe dinăuntru în fiecare pachet sau mănunchi.
            
         B.   Toleranțe de dimensiune
   Pentru toate clasele: 10 % din numărul sau greutatea lăstarilor care nu corespund dimensiunii indicate și care se abat de la limitele de lungime specificate cu maximum 1 cm în lungime și 2 mm în diametru.
   V.   PREVEDERI PRIVIND PREZENTAREA
   A.   Uniformitate
   Conținutul fiecărui pachet, pachet unitar sau mănunchi din același pachet ar trebui să fie uniform și să conțină numai sparanghel de aceeași origine, calitate, grupă de culoare și dimensiune (în cazul în care dimensionarea este obligatorie).
   Cu toate acestea, în ceea ce privește culoarea, lăstarii dintr-o grupă de culoare diferită pot fi admiși în următoarele limite:
   
               —
            
            
               sparanghel alb: 10 % din numărul sau greutatea sparanghelului violet din clasa „Extra” și I și 15 % din clasa II;
            
         
               —
            
            
               sparanghel violet, verde și violet/verde: 10 % din numărul sau greutatea altei grupe de culoare;
            
         În cazul clasei II, este permis un amestec de sparanghel alb și violet în cazul în care acesta este marcat în mod corespunzător.
   Partea vizibilă a conținutului fiecărui pachet, pachet unitar sau mănunchi trebuie să fie reprezentativă pentru întregul conținut.
   B.   Prezentare
   Sparanghelul poate fi prezentat în următoarele moduri:
   
               (i)
            
            
               
                  în mănunchiuri strâns legate
               
               Lăstarii de la partea exterioară a fiecărui mănunchi trebuie să corespundă, ca aspect și diametru, cu media pentru întregul mănunchi.
               În clasa „Extra”, sparanghelul împachetat în mănunchiuri trebuie să fie de aceeași lungime.
               Mănunchiurile trebuie să fie aranjate uniform în pachet; fiecare mănunchi poate fi protejat cu hârtie.
               În fiecare pachet, mănunchiurile trebuie să fie de aceeași greutate și lungime;
            
         
               (ii)
            
            
               
                  în pachete unitare sau aranjate, dar nu sub formă de înmănuncheate în pachet.
               
            
         C.   Ambalare
   Sparanghelul trebuie ambalat astfel încât să se asigure o protecție adecvată a produselor.
   Materialele folosite în interiorul pachetului trebuie să fie noi, curate și de o calitate care să evite provocarea vreunei vătămări externe sau interne a produselor. Utilizarea materialelor și, în special, a hârtiei sau a ștampilelor care poartă specificații comerciale este permisă cu condiția ca imprimarea sau etichetarea să fi fost făcută cu cerneală sau adeziv netoxice.
   Pachetul trebuie să fie liber de orice materie străină.
   VI.   PREVEDERI PRIVIND MARCAJUL
   Fiecare pachet trebuie să poarte următoarele informații în litere grupate pe aceeași parte, marcate lizibil și indelebil și vizibile din exterior.
   A.   Identificare
   Ambalator și/sau expeditor: numele și adresa sau marca de cod emisă sau acceptată în mod oficial. Cu toate acestea, în cazul în care se utilizează o marcă de cod, referința „ambalator și/sau expeditor (sau prescurtări echivalente)” trebuie indicată în imediata apropriere a mărcii de cod.
   B.   Natura produselor
   „Sparanghel” urmat de indicația „alb”, „verde”, „violet” sau „violet/verde” în cazul în care conținutul pachetului nu este vizibil din exterior și, după caz, indicația „scurt”, „vârfuri” sau „amestec de alb și violet”.
   C.   Originea produselor
   Țara de origine și, opțional, districtul în care a fost cultivat sau numele locului național, regional sau local.
   D.   Specificații comerciale
   
               —
            
            
               Clasa;
            
         
               —
            
            
               Dimensiunea exprimată:
               
                           (a)
                        
                        
                           pentru sparanghelul care face obiectul normelor de uniformitate, ca diametre minime și maxime;
                        
                     
                           (b)
                        
                        
                           pentru sparanghelul care nu face obiectul normelor de uniformitate, ca diametru minim urmat de diametrul maxim sau de cuvintele „și peste”,
                        
                     
         
               —
            
            
               Pentru sparanghelul ambalat în mănunchiuri sau pachete unitare, numărul de mănunchiuri sau de pachete unitare.
            
         E.   Marca oficială de control (opțional)